Gilbertiečių kalba

Gilbertiečių kalba arba kiribačių kalba (Taetae ni kiribati) – austroneziečių kalbų šeimai priklausanti kalba, vartojama Kiribatyje. Tai yra viena iš valstybinių Kiribačio kalbų (kartu su anglų kalba).

Tarmės 
Gilbertiečių kalba skirstoma į šias tarmes:

 pietinė ir šiaurinė tarmės, naudojamos Gilberto salose;
 Banabos tarmė, naudojama Banabos saloje;
 Nuji tarmė, to paties pavadinimo atole Tuvalu.

Tarmių skirtumai menki ir netrukdo abipusiam supratimui.

Abėcėlė 
Abėcėlė susideda iš 13 lotyniškų raidžių:

 balsės: a, e, i, o, u
 pusbalsiai: m, n, r,
 priebalsės: b, k, ng, t, w

Lotyniškos raidės <h, s, v> vartojamos tik skoliniuose arba svetimžodžiuose, pavyzdžiui, Iesu Kristo, Iehova.

Žodynas 
Kai kurie žodžiai iš gilbertiečių kalbos:

 Mauri – labas
 Ko na mauri – sveikas (pasisveikinimas)
 Kam na mauri – sveiki
 Ko rabwa – ačiū
 Ko uara? – kaip (tau) sekasi?
 Kam uara? – kaip (jums) sekasi?
 Ti a bo – viso gero

Šaltiniai

Literatūra 

 
 

Mikroneziečių kalbos
Kiribatis